《贵西道中》
清代·李棠阶

斫得松枝自煮茶，贵西风物最堪嗟。林稀偶听一声鸟，地暖犹开十月花。

缘路毡衣苗子俗，半山茅店候人家。蛮烟瘴雨荒凉甚，径仄崖倾日又斜。

作者简介：（1798—1865）清河南河内人，字树南，号文园，一号强斋。道光二年进士，授编修，官至礼部尚书、军机大臣。督办团练抵抗北伐之太平军。反对劾退恭亲王奕诉。潜心理学。卒谥文清。